উত্তর : কখনো যদি পায়খানা শক্ত হয় এবং জোর করে পায়খানা করার সময় পায়খানার রাস্তা ফেটে যায়, তখন তীব্র ব্যথা হয়। তীব্র ব্যথা হলে যখনই পায়খানা করতে যায় তখন তার মধ্যে একটি ধারণা কাজ করে যে আজকেও তো পায়খানা করতে গেলে ব্যথা পাব। তাই বাচ্চারা একে ধরে রাখে। যখনই কোষ্ঠকাঠিন্য বা এনাল ফিসার হবে তখন বাচ্চারা এক রুম থেকে আরেক রুমে চলে যায়। পা দুটো এক জায়গায় করে লাফালাফি করে। পটিতে বসতে চায় না। মায়েরা বসাতে চায় বলে অন্য জায়গায় লুকিয়ে থাকে। কোনো কোনো বাচ্চা বিছানার নিচে লুকিয়ে থাকে, টেবিলের নিচে লুকিয়ে থাকে। পায়খানাটা আরো শক্ত হয়ে গেলে, এটা চলতেই থাকে। যখন পায়খানা করে তখন ফেটে যায়। আমরা মনে করি এ রকম লক্ষণ দেখা দিলে দ্রুত ব্যবস্থাপনা করা প্রয়োজন। একটু পানি বেশি করে পান করা, শাক সবজি বেশি করে খাওয়ানো, ফল খাওয়ানো এগুলো করলে এটি দূর হয়ে যায়।